Public procurement notice: Contract Notice
Published: 2021-05-26
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33113000: Magnetic resonance imaging equipment
Submission deadline: 2021-07-30
Award criteria: The most economic tender

Technical requirements: Hankinnan kohteena olevat neljä (4 kpl) magneettikuvauslaitteistoa tullaan sijoittamaan HUS Diagnostiikkakeskuksen Siltasairaalan kuvantamisyksikköön. Laitteistojen asennukset HUS Siltasairaalassa aloitetaan vuoden 2022 alussa (RF-huoneiden rakentaminen).
Kohteen osa-alueen A laitteita (kaksi (2) kpl 3T ja yksi (1) kpl 1.5T) tullaan käyttämään Töölön sairaalasta siirtyvän neurokirurgian klinikan kuvantamistarpeisiin ja niillä tullaan kuvaamaan Töölön sairaalasta siirtyvän ortopedisen ja traumatologisen toiminnan vaatimia tutkimuksia. Osa-alueeseen A sisältyvä 1.5T-laite tulee myös palvelemaan erityisesti Siltasairaalan teho-osastojen kuvantamistarpeita sekä syöpätautien kuvantamisen monipuolisia tarpeita mukaan lukien koko vartalon magneettikuvaukset.
HUS Diagnostiikkakeskus varaa optiohankintamahdollisuuden osa-alueessa A yhden (1 kpl) 3T- ja kahden (2 kpl) 1.5T-magneettikuvauslaitteiston hankintaan tämän kilpailutuksen perusteella vuoden 2022 ja 2023 magneettikuvauslaitteiston hankinnoissa HUS alueelle.
Kohteen osa-alueen B 1.5T-laite tulee pääasiallisesti Siltasairaalan päivystyspoliklinikan kuvantamistarpeisiin. HUSin yliopistosairaalatasoinen päivystyspoliklinikka toiminta siirtyy Siltasairaalaan. Laiteella kuvataan maan suurimman yliopistollisen keskussairaalan päivystyspoliklinikan potilaita, ja potilaiden tautikirjo on sen vuoksi monipuolista ja kuvaukset vaativinta tasoa. Tarjottavan laitteen suorituskyvyn ja varustelun tulee vastata tätä käyttötarkoitusta.
Kohteen osa-alueen B laite sijoitetaan neurokirurgian leikkaussalin viereen siten, että leikkaussalista on ovien kautta suora pääsy magneettikuvaushuoneeseen. Laitteella tullaan kuvaamaan leikkauksen aikaisia neurokirurgisia kuvauksia noin 200 kpl vuodessa. Tarjottavan laitteen tulee mahdollistaa neurokirurgisen leikkauksen aikaisen kuvantamisen. Tähän liittyen laitteessa tulee olla helppokäyttöinen ratkaisu potilaan siirtämiseksi leikkaussalin leikkauspöydältä kuvauslaitteeseen ja takaisin leikkaussaliin. Tarjottavaan kokonaisuuteen tulee sisältyä myös leikkauksen aikaisen aivojen magneettikuvauksen mahdollistava kelaratkaisu.
Tarjouspyynnössä ilmoitetut kellonajat ovat Suomen aikoja. Tarjoukset pyritään avaamaan samana päivänä kuin tarjousten jättämisen määräaika on päättynyt.
Vaihtoehtoiset tarjoukset eivät ole sallittuja. Rinnakkaiset tarjoukset eivät ole sallittuja. HUS on harkinnut hankinnan kohteen jakamista osiin hankintalain (1397/2016) 75 §:n mukaisesti, mutta katsonut tarkoituksenmukaisen hankintakokonaisuuden toteuttamiseksi tarpeelliseksi toteuttaa hankinta tarjouspyynnön mukaisella tavalla.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen
Vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä, joka ladataan osaksi tarjousta, ja liite tulee nimetä "Alihankkijan tiedot". Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä lomakkeessa on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon HUS Logistiikan kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta, ja liite tulee nimetä "Ryhmittymän tiedot".